Ενδεικτικές απαντήσεις
2.1 
α) Η αντίδραση έχει ΔΗ > 0 και συνεπώς είναι ενδόθερμη. 
β) Η αντίδραση είναι απλή και τα στερεά δεν συμπεριλαμβάνονται στον νόμο ταχύτητας. Επομένως η έκφραση του νόμου ταχύτητας θα είναι υ = k .
γ) Η αντίδραση είναι μηδενικής τάξης, όπως φαίνεται από τον νόμο ταχύτητας.
δ) Η ταχύτητα της αντίδρασης σε όλη τη διάρκειά της είναι σταθερή και ισούται με την τιμή της σταθεράς ταχύτητας, επειδή είναι μηδενικής τάξης. Συνεπώς κατά τη διάρκεια των 2 πρώτων δευτερολέπτων η ποσότητα του CaCO3  που αντέδρασε είναι ίση με την ποσότητα του CaCO3  που αντέδρασε κατά τη διάρκεια των 2 επόμενων δευτερολέπτων. Άρα και το ποσό θερμότητας που εκλύεται τα πρώτα 2 δευτερόλεπτα θα είναι ίσο με το ποσό θερμότητας που εκλύεται τα επόμενα 2 δευτερόλεπτα.
Επομένως x = y.

2.2
Στο αριαό υδατικό διάλυμα ΗCN πριν την προσθήκη KCN(s), έχει αποκατασταθεί η ισορροπία (1):
ΗCN(aq) + Η2Ο(l)  ⇌  H3O+(aq) + CN-(aq)    (1)
α) Η προσθήκη στερεού KCN(s) στο υδατικό διάλυμα ΗCN δεν μεταβάλει τον όγκο του διαλύματος και έχει σαν αποτέλεσμα τη διάλυση και τη διάσταση του KCN σύμφωνα με την αντίδραση (2):
KCN(aq)  K+(aq) + CN-(aq)   (2)
Επομένως,  σύμφωνα με την αντίδραση (2) η  συγκέντρωση  [CN-] του υδατικού διαλύματος ΗCN θα αυξηθεί. Όμως, το CN- είναι κοινό ιόν για τις αντιδράσεις (1) και (2) και λόγω επίδρασης κοινού ιόντος η ισορροπία της αντίδρασης (1) θα μετατοπιστεί αριστερά. Αυτό θα έχει σαν συνέπεια τη μείωση της συγκέντρωσης [Η3Ο+]. Επειδή η συγκέντρωση οξωνίων [Η3Ο+] μειώνεται, από τη σχέση pH = -log[H3O+] εξάγεται το συμπέρασμα ότι η τιμή του pH  του υδατικού διαλύματος HCN αυξάνεται. 
Ο βαθμός ιοντισμού δίνεται από τη σχέση: 

Η μετατόπιση της ισορροπίας (1) προς τα αριστερά έχει σαν συνέπεια τη μείωση των mol ΗCN που ιοντίστηκαν και συνεπώς προκαλείται μείωση του βαθμού ιοντισμού α.
β) Η προσθήκη αερίου ΗCl(g) στο υδατικό διάλυμα ΗCN δεν μεταβάλει τον όγκο του διαλύματος και έχει σαν αποτέλεσμα τη διάλυση και τον ιοντισμό του ΗCl σύμφωνα με την αντίδραση (3):
HCl(aq) + H2O(l)  H3O+(aq) + Cl-(aq) (3)
Λόγω της αντίδρασης (3), η συγκέντρωση των οξωνίων [H3O+] θα αυξηθεί. Όμως, το [H3O+] είναι κοινό ιόν για τις αντιδράσεις (1) και (3) και λόγω επίδρασης κοινού ιόντος η ισορροπία της αντίδρασης (1) θα μετατοπιστεί αριστερά. Επειδή η συγκέντρωση οξωνίου [Η3Ο+] αυξάνεται, από τη σχέση pH = -log[H3O+] εξάγεται το συμπέρασμα ότι η τιμή του pH του διαλύματος μειώνεται με τη διάλυση αερίου HCl. 
Ο βαθμός ιοντισμού δίνεται από τη σχέση:

Λόγω μετατόπισης της ισορροπίας (1) προς τα αριστερά αυτό θα έχει σαν συνέπεια τη μείωση των mol που ιοντίστηκαν και τελικά προκαλείται  μείωση του βαθμού ιοντισμού α.


	


